ISIGIDIMI SAMAXOSA, NOVEMBER 2, 1885

83

zonke impahlana awaye ezambete yi Mbulu leyo, yamnika lama raqasi ib’ambete wona, yazenza oyena mntana we nkosi, wati u Ntongana-yentsimbi watya nezinja, kuba engaseni. Benza lonto ke sikangele nje.

\*\*\*

Siva ke ukuba saba sibi isipelo salo Mbulu, kuba yati yaku- zala indebe yayu, yapekelwa amanz' ashushu, yagalelwa nguwo, yatsha yati bo, yajoboda yemka. Abantu mabazazi indawo zabo, yinto embi ukulandwa, abekiswe enxiweni angasalifuniyo umntu, abetwe olupondweni, anqanyulwe amanqindi, siti isipelo sake sigqibele ukuba sibi. Lumkani, ngokukodwa nina mpi intsha, yinto embi ukugitywa, bekani izito kuzo zonke izinto, ninga gagameli, ningagxupuleki ezintweni.

UKUCOLA COLA.

Ukububa kom Kristu.—Kubube esikolweni sika Rev. P. J. Mzimba omnye wabantu abebe sand’ ukuguquka kulo mzi wase Lovedale, igama lake ngu Yelani. Ubube ngomhla we Sitatu evekini, ngosuku Iwe 7 ku October, 1885. Lomntu akazange apile kakuhle kususela kumhla awaguquka ngawo, kuba nangalo mini wade watwalwa. Ekuguleni kwake, bambalwa ababe ngaqondayo ukuba lomkuhlane walo mntu mbulu kangangokude emke emhlabeni. Bekusiti kwabaye kumlunguza, bafike kubuso obuncumayo, obonwabileyo, obunotando. Ubesiti yena akafi, ngumzimba wodwa ofayo, kunjalo nje akafuni mayeza kuba yena uyemka kulo mzimba, ke ngoko akawazi ukuba xa yena emkileyo, uyakuhlala ntoni na. Ubesiti Inceba engakanana akasokuze ayilibale, ete akubon’ukuba kuxa aselesemlonyeni wencwaba yaza yamhlangabeza, yamsindisa. Ubexela mhlope kwaba tile ukuba uyemka yena, uya kuhlala no Msindisi wake onceba ingena kugqitywa. lnani eliselizinikele emhlotsheni lingapezu kwa makulu amabini (200) kwesi sitili sika Rev. P. J. Mzimba- besa- cimba nanamhlanje. Inani elise lizinikele e Nkosini, seku- ndawonye konke kungapezu kwamakulu amabini anama- shumi amahlanu (250). Imimangaliso ka Tixo.

Ubuyeke.— Yona imiyeke, nabapantsileyo ukuzinikela, nabasavana nemixelo yiwangala, bebonakala abanye ukuba iko into ebajijayo, nebasebenzayo ezintliziyweni zabo. Basa ndita, abade babekele entloko, benze isigqibo sendawo abayona bayicubayo. Baninzi abanjalo napakati kwamaqaba, abati bakuliva ilizwi le Nkosi ngezi mini, bati nangani bengekazinikeli balinyamekele ukuliva namhla, benze imibuzo malunga nendawo abati pofu boyisiwe lilo, zifike zime pakati kwabo zibatintele. Okunye ngoku abo banjalo banendawo yokuli langazelela ilizwi, bayatanda ukuya kulipulapula, linendawo ebatsalayo namhla, bakuva ngolutando lungakanana.

Wanga u Moya wo Somandla ungaba ludunkunku kulo lonke elimiweyo, kude kube Bezintolongweni, nakwezo zinkulu zabaye kukanda amatye. nabagwetyelwe iminyaka emininzi, nabaseziqitini. Wanga ungagqogqa apo u Moya ka Tixo, kozindlela zo Loliwe, kwelo Dayimani kanye lidumileyo, wanga ungaba twebula abaninzi, bashumayele ikomkulu lake eliselifikile pakati kwetu nati zizwe zintsundu.

Amanz’ ashushu e Lusutu.—Kuvakala ukuba utywala bo Mlungu buyatshabalalisa kweso sizwe. Yinto engu- mmangaliso lento yenziwa zizihlobo zetu ezimhlope, ukuti zisizisele ilizwi le Nkosi, ize kuti kwakubon’ ukuba kusa- qubeka kakuhle, lisamkelwa ilizwi kumaziko onke, zisuke wonke lomsebenzi ziwucite ngotywala.

Ifama zase Transvaal.—Ati amapepa kuke kwatengi- swa kutsha nje nge fama ezi II zika Mr. S. E. Wimble, zatengiswa nge ponti ezimbini inye (£2 each ) Kutiwa kwazona ezo fama zazinxunyelwe ukutengwa ngama- waka angamashumi omatatu eponti (£80,000) kwiminyaka embalwa edluleyo, wamangala umninizo.

Ibaso lemali.—Uti umbaleli welinye lamapepa ase Dayimani u Khame ukupe £50 ukuncedisa iposi yakona, waza wakupa nabantu ababini bokuncedisa, ukuze iposi ifike kabini endaweni yokufika kanye nge nyanga.

Ukusinga e Kapa.—Ati amapepa kuko iqela elisuswe ngama Mpondo, ukuba lisinge e Kapa nge micimbi etile. Eloqela lipetwe ngu Mdlangazo, isiteti sakwa Nyauza, Josiah Jenkins, okunye mhlautnbi kobako nompakati owohamba nezo nkosi. Um Lungu opatele kwelo qela ngu Donald Strachan, ekuse kuvakala ukuba u Rulumente wolwamkela olo ndwendwe.

Ukugwintwana.—Ati amapepa kuke kwehla into embi kunene e Kapa. Kuhlatywa nto bati ngu Jacobus Con­stant, ihlatywa ngu Bencke, nto ibifike nomkombe wama Jamana. u Bencke lowo usentanjeni. U Constant lowo unxwelerwe indawo zambini, waqauka lingekafiki negqira.

Kwakona kubanjwe mfo bati ngu John Dunn ngokubu- lala umfo abati ngu Sverdon um Swede. Umfi lowo kutiwa waye mane esela utywala nomlingane wake ngepezolo, waselefika u Dunn embeta. Ute ke wakweliswa enqwe- leni yamahashe ukuba imgoduse, koko aqauke engekafiki ekaya.

Iwangala yezikumba.—Liti ipepa lase Qonce eliyi Cape Mercury kuko intapane yezikumba zenkomo ezivela pesheya kwe Nciba, kwa Centane. Ezi zikumba zingamawaka angamashumi omane (40,000) zenkomo ezibulewe kubitya, ngositwayi, nombedeni, njalo-njalo. Ezi zikumba zezeso sitili sakwa Centane sodwa.

Ukugxota umshologu.—Kutiwa ama Bulu ayagxwa- gxushwa yimpi yakwa Zulu ngenxa yokunqungulwa yimikwa yawo yokupanga umhlaba, ehamba ezi candela apo atanda kona. Ke ati amapepa, kaloku nje ama Zulu akayifuni lonto, abamba eyicita lomizana, etintela yonk’ into efika kwelo, isiza kweso sisulu sombinza. Kutiwa kupuma umkosi wama Bulu ongama 300 ukusinga kona.

Indaba ezimbi kunene.—Omnye wababaleli be Cape Mercury wenjenje ukubalisa kwake ngesipitipiti sama Mfengu naba Tembu—Uti umangalisiwe kukuba kube akuko namnye kubabalelani base Transkei oyimise ngo mxolo wayo lento imbi kangakanana yenziwe ngama Mfengu kuba Tembu base Emigrant Tembuland.

Uti yenjenje ukwenzeka kwayo lento.— Kwati kwi nyanga efileyo kwagalelelwa aba Tembu bamzi utile, bavingcelwa ngama Mfengu, kungeko nento le ewacapuki- sileyo. Kwaku kwaba ba Tembu base Sikobeni, balunge kwa Cofimvaba, esikolweni sase Wesile, emdeni kanye womhlaba ka Matanzima nama Mfengu. Kute ke wakuba ungqingiwe umzi lowo, yapuma enye indoda ngokukangela ukuba sisipitipiti santonina esi sikoyo. Ite yakuti gqi yadutyulwa, yafela kwalapo Yaludunkunku ke izitonga zale mpi yasema Mfengwiui, kwatinjwa ozigusha, nebokwe, ikulu zizonke ezo mpahla (100), kwemkiwa nazo. Kute kusile, wahlatywa umkosi, walandwa umkondo ngaba Tembu, waya wangena ema Mfengwini. Kute kwangoko kuhlwa wangqingwa kwakona kwa lomzi, yinto eninzi yomkosi, aye amadoda akoyo kulomzi emane ukuba aye nge mahlanu.

Ate ke lamadoda mahlanu, emva kokwenza izitongana ezimbalwa zokuzihlanganisela, ehla nomcinga, awushiya umzi lowo usel’ulaulwa yilompi yamatutu, apanga yonk’ into eb’isezindlwini. Kute kusisa zaye i Mantyi zombini, eyase Mbulu neyase Sidutyini zise mdeni ukupelisa eso sipitipiti. Umkondo ubuye walandwa ngo mteto we Mantyi, waya wafakwa kwela sema Mfengwini, apo kubanjwe iqela labapitizelisi abo, ekutembekayo ukuba boyifumana into abebeyinqwenela.

Utsho ati ke xa ABEKISA ku Mhleli we Mercury.— Kanti ke lento yinto engapezu kokututa nje kodwa, njengoko abanye bangakumbula njalo. Entliziyweni yomntu ontsu- ndu wonke, into enje sukuba ihlaba umkosi wemfazwe kupela, nama Mfengu eyeuza nje, ayenza esazi ukuba ikangele apo. Ukuba bekungatanga aba Tembu bafumane babe nobutomvi, bangawaputumi ama Mfengu ngobumpi, njengoko kade ebefuna ukunga kunganjalo wona, singesiba namhlanje sifumene into ekwanje ngaleya yale mfazwe ka Ncayecibi, yama Gcaleka nama Mfengu, eyapelela ekubeni yimfazwe ye Koloni yonke.